གསར་དུ་ཉམས་གསོ་བྱས་པའི་མཆོད་རྟེན་ཆེན་པོ་བྱ་རུང་ཁ་ཤོར་ལ་དལ་གྱིས་སྐོར་བ་བྱེད་སྐབས་འཛམ་གླིང་གི་ཕྱོགས་ཡོངས་ནས་ཡོང་བའི་སྐྱེ་བོ་སྟོང་ཕྲག་མང་པོ་ཞི་འཇམ་གྱིས་སྐོར་བཞིན་སྨོན་ལམ་བཟང་པོ་རྒྱབ་བཞིན་པ་མཐོང་།འཛམ་གླིང་གི་ཕ་ནོར་བྱིན་རླབས་ཅན་གྱི་གནས་ཆེན་འདི་ཉིད་ཐོག་མར་དབང་ཆེན་གྱི་རྒྱལ་པོ།རྒྱུ་ཆེན་གྱི་ཡོན་བདགའཁོར་མང་གི་བླ་མ་སོགས་ཀྱིས་བཞེངས་པ་མ་ཡིན་པར།བུད་མེད་དཀྱུས་མ་དབུལ་པོ་བྱ་རྫི་མ་ཞིག་གིས་རང་ཉིད་ཀྱི་སྙིང་སྟོབས་དང་ཐབས་ཤེས་བརྩོན་འགྲུས་ཁོ་ནས་བཞེངས་གྲུབ་པ་ཞིག་རེད།